स्ट्रेस से सम्बंधित बालों के झड़ने के मुख्य तीन प्रकार होते हैं:   टेलोजेन एफ्लुवियम (telogen effluvium): इस प्रकार में, स्ट्रेस कई सारे हेयर फोलिकल को सुषुप्तावस्था में भेज सकता है जिससे बालों की वृद्धि रुक जाती है | कई महीनों बाद, प्रभावित फोलिकल से जुड़े हुए बाल अचानक से सामान्य की अपेक्षा बड़ी तादात में झड़ना शुरू कर सकते हैं | स्ट्रेस से सम्बंधित बाल झड़ने के प्रकारों में यह सबसे सामान्य संभावित प्रकार है | एलोपेसिया एराटा (alopecia areata): इस स्थिति में प्रतिरक्षा तंत्र (immunity system) हेयर फोलिकल को बदल देता है जिससे बाल झड़ने लगते हैं और कभी-कभी बड़े गुच्छों के रूप में बाल झड़ते हैं | इस प्रकार से बालों के झड़ने के कई कारण हो सकते हैं और स्ट्रेस उनमे से एक है | ट्राइकोटिलोमेनिया (trichotillomania): पहले की दोनों स्थितियों से यह स्थिति बहुत ही भिन्न है क्योंकि यह स्थिति बाल सिर से झड़ने की बजाय व्यक्ति के खुद अपने बालों को बलपूर्वक उखाड़ने से होती है, चाहे वो सिर के बाल हों या भौहों या शरीर के अन्य किसी हिस्से के | व्यक्ति यह स्थिति सामान्यतः स्ट्रेस, चिंता, अवसाद, अकेलापन या बोरियत का सामना करने के तरीके के रूप में विकसित कर लेते हैं | हर प्रकार के बालों के झड़ने के साथ, कहीं न कहीं अस्पष्ट रूप से स्ट्रेस भी सम्बंधित होता है |  कभी-कभी स्ट्रेस के कारण बाल प्रत्यक्ष रूप से झड़ने लगते है जबकि कई बार स्ट्रेस पहले से उपस्थित स्थितियों को और बदतर बना देता है | कुछ केसेस में, अन्य कारणों की अपेक्षा बाल झड़ने का कारण स्ट्रेस ही मिलेगा | हालाँकि, बाल झड़ने के कई उदाहरणों में किसी विशेष चिकित्सीय देखभाल की ज़रूरत नहीं होगी, लेकिन कुछ केसेस में, बाल स्ट्रेस के फलस्वरूप नहीं झड़ते (जिसका आप भरोसा कर सकते हैं), बल्कि ये बहुत गंभीर समस्याओं के लक्षण होते हैं | इसीलिए, कारण का खुद पता लगाने की बजाय डॉक्टर को दिखाना ज़रूरी होता है | कुछ बहुत अधिक गम्भीर स्थितियां भी होती हैं जिनसे बाल झड सकते हैं, उनमे शामिल हैं, हाइपोथायरायडिज्म, ऑटो-इम्यून डिजीज जैसे ल्यूप्स और पॉलीसिस्टिक ओवेरियन सिंड्रोम (पीसीओएस) | हाइपोथायरायडिज्म और पीसीओएस (PCOS) के लिए कई उपचार उपलब्ध होते हैं जिनसे बाल फिर से बढने लगते हैं | परन्तु, ऑटो-इम्यून से सम्बंधित बाल झड़ने पर बाल स्थायी रूप से झड़ते हैं | अगर बाल झड़ने का मुख्य कारण स्ट्रेस हो तो उपचार का सबसे बड़ा फोकस उस स्ट्रेस को कम करने या हटाने की ओर होना चाहिए |   अब, एक बार स्ट्रेस को हटा देने पर आपके बाल फिर से अपने आप बढ़ने लगेंगे, बिना किसी दवा या अन्य उपचार के |  सबसे जरुरी चीज़ है- धैर्य | बालों के ग्रोथ साइकिल में समय लगता है और इनमे विशेष सुधार दिखने में कई महीनों का समय भी लग सकता है | स्थितियों से उत्पन्न होने वाले स्ट्रेस से बचने की पूरी कोशिश करें क्योंकि इससे केवल चीज़ें और बदतर ही बनेंगी |
Familiarize yourself with the types of stress-related hair loss. See a doctor to confirm a diagnosis. Realize that hair will usually grow back on its own.